stanford-oval/wikipedia huggingface dataset:
คูมิ นากาดะ
แหล่งข้อมูลอื่น

日本オリンピアンズ協会 OAJインタビュー 森田淳悟さん＆中田久美さん
久光製薬スプリングス - メンバー紹介（スタッフ一覧） เก็บถาวร 2014-03-28 ที่ เวย์แบ็กแมชชีน
中田久美 公式ブログ เก็บถาวร 2009-08-31 ที่ เวย์แบ็กแมชชีน（～2010年01月31日）
sports-reference เก็บถาวร 2011-05-19 ที่ เวย์แบ็กแมชชีน
プロフィール เก็บถาวร 2014-03-31 ที่ เวย์แบ็กแมชชีน
Biography เก็บถาวร 2007-04-22 ที่ เวย์แบ็กแมชชีน
| ด ค กฮิซะมิสึสปริงส์ ฤดูกาล 2014-2015 |
| --- | --- |
สตาฟฟ์โค้ช:  หัวหน้าผู้ฝึกสอน: คุมิ นะกะดะ  ผู้ฝึกสอน: โทะชิฮิเดะ โนะนะกะ  ผู้ฝึกสอน: โทะโยะกิ ฮะระทะกะชิ  ผู้ฝึกสอน: โยอิชิ คะโต 
ตัวเซ็ต:  2 ชิซึรุ โคะโต  11 ไมโกะ คะโน  12 มิซุกิ มินะมิ  24 อะยะโนะ นะกะโอจิ 
ตัวตบหัวเสา:  1 มิยุ นะงะโอะกะ  3 ริซะ ชินนะเบะ  6 ยุกิ อิชิอิ  8 ริกะ โนะโมะโตะ  9 มีฮาโลวิช  13 ชิโอะริ มุระตะ  14 มิกุ นัมบะ 
ตัวบล็อกกลาง:  4 นะนะ อิวะซะกะ  5 ยุมิ มิซุตะ  14 ฟุมิกะ โมริยะ  15 มิซะกิ ฮันดะ  16 คะนะเอะ โยะชิมะรุ  23 ริสะ อิชิบะชิ 
ตัวรับอิสระ:  10 โคะโตะกิ ซะยะซุ  18 มะนะ โทะเอะ  20 ซะยะกะ สึสึอิ 
| ด ค กนักวอลเลย์บอลหญิงทีมชาติญี่ปุ่น – โอลิมปิกฤดูร้อน 2020 |
| --- | --- | --- |
|  1 คูโรโงะ  2 โคกะ  3 ทาชิโระ  4 อิชิกาวะ  5 ชิมามูระ  6 โคบาตะ  8 อิชิอิ  9 โอกูมูระ  11 อารากิ (C)  12 โมมิอิ  15 ฮายาชิ  19 ยามาดะ  ผู้ฝึกสอน: นากาดะ  |  1 คูโรโงะ  2 โคกะ  3 ทาชิโระ  4 อิชิกาวะ  5 ชิมามูระ  6 โคบาตะ  8 อิชิอิ  9 โอกูมูระ  11 อารากิ (C)  12 โมมิอิ  15 ฮายาชิ  19 ยามาดะ  ผู้ฝึกสอน: นากาดะ  |  |
คิม คัพฮวาน

| --- | --- |
คิม คัพฮวาน

คิม คัพฮวาน จาก เดอะคิงออฟไฟท์เตอร์ส
ชื่อ: คิม คัพฮวาน


รูปแบบการต่อสู้: เทควันโด

สัญชาติ:  เกาหลีใต้

ส่วนสูง: 176 เซนติเมตร
น้ำหนัก: 78 กิโลกรัม

กรุ๊ปเลือด: A

สิ่งที่ชอบ: ภรรยา กับบุตรชายทั้งสองคน แจฮุน และ ดงฮวาน



สิ่งที่เกลียด: ความชั่ว




คิม คัพฮวาน (เกาหลี: 김갑환; ฮันจา: 金甲喚; ญี่ปุ่น: キム・カッファン; อังกฤษ: Kim Kaphwan) เป็นตัวละครจากเกม เดอะคิงออฟไฟท์เตอร์ส (ปรากฏตัวครั้งแรกในเกม Fatal Fury 2) ซึ่งเป็นนักเทควันโดชาวเกาหลี สมาชิกในทีมเกาหลีของ คิม คัพฮวาน ได้แก่ ชาง, ชเว และ จุน ฮุน นอกจากนี้ คิมยังมีบุตรชายสองคน ได้แก่ คิม ดอง ฮวน และ คิม แจ ฮุน โดยทั้งคู่ต่างก็เป็นนักเทควันโด ตลอดจนคิมยังได้รับการกำหนดเป็นตัวละครในเกม แคปคอม vs. เอสเอ็นเค 2 ด้วยเช่นกัน
ประวัติตามท้องเรื่อง

คิม คัพฮวาน เป็นครูผู้สอนศิลปะการต่อสู้เทควันโด ผู้มีความภาคภูมิใจที่ส่งเสริมให้โลกรู้จักใช้ศิลปะการต่อสู้นี้เพื่อผดุงความยุติธรรม เขาเคยเดินทางไปสู้กับคราวเซอร์มาแล้วครั้งหนึ่งเพื่อความท้าทาย ในขณะเดินทางนี้เอง ที่ทำให้เขาได้พบกับเทอร์รี่ โบการ์ด และเป็นเพื่อนกันในเวลาต่อมา คิมยินดีช่วยเทอร์รี่เสมอ และยินดีประลองฝีมือเพื่อกระชับมิตร ส่วนในด้านครอบครัว คิมมีภรรยาชื่อเมียง ซุกกับบุตรชายสองคนชื่อคิม ดอง ฮวน กับคิม แจ ฮุน
ในศึกเดอะคิงออฟไฟท์เตอร์ส คิมมักอยู่ร่วมทีมเดียวกันกับ ชาง และ ชอย ซึ่งเป็นสองวายร้ายกลับใจ และยินดีเข้าร่วมทีมตามคำเชิญชวนของคิม โดยมีคิมเป็นหัวหน้าทีม อย่างไรก็ตาม ในศึกเดอะคิงออฟไฟท์เตอร์สครั้งหลัง สมาชิกทีมคิมก็มักมีการเปลี่ยนแปลงอยู่เป็นระยะๆ เช่น เดอะคิงออฟไฟท์เตอร์ส XI ที่คิมอยู่ร่วมทีมเดียวกันกับ เทอร์รี่ โบการ์ด กับดั๊ค คิง รวมไปจนถึง เดอะคิงออฟไฟท์เตอร์ส XIII ที่มี หัว ใจ กับ ไรเด็น เข้าร่วมทีม
การตอบรับ

นักเล่นเกมต่างตอบรับคิมในเกณฑ์ที่ดี โดยมีผลสำรวจจากวารสารและเว็บไซต์หลายแห่ง ในนิตยสารเกมเมสต์ 1997 ฮีโรส์คอลเลกชัน คิมได้รับการโหวตให้เป็นตัวละครที่ได้รับความนิยมอันดับสิบ ใน ค.ศ. 2005 ผลการสำรวจที่จัดทำขึ้นโดยเอสเอ็นเค-เพลย์มอร์ยูเอสเอ เขาได้รับการโหวตให้อยู่ในอันดับสิบด้วยคะแนนโหวต 119 เสียง ในนิตยสารเกมเมสต์ฉบับวันที่ 30 มกราคม ค.ศ. 1995 ในประเทศญี่ปุ่น คิมอยู่ในอันดับที่ 44 ของ 50 สุดยอดตัวละครที่ได้รับความนิยมใน ค.ศ. 1994 ซึ่งอยู่ในอันดับเดียวกันกับตัวละครอื่นๆอีกสามตัว
ดูเพิ่ม

หัว ใจ
แหล่งข้อมูลอื่น

ข้อมูลที่เกี่ยวข้องกับ "คิม คัพฮวาน" (อังกฤษ)
The King of Fighters 10th Anniversary Official Website
| ด ค กเดอะคิงออฟไฟเทอส์ |
| --- | --- |
วิดีโอเกม:  เดอะคิงออฟไฟเทอส์ XIII  เดอะคิงออฟไฟเทอส์ XIV  เดอะคิงออฟไฟเทอส์ XV 
ตัวละคร:  ไก เทนโด้  คิง  คิม คัพฮวาน  เคียว คุซานางิ  จุน ฮุน  โจ ฮิงาชิ  เชอร์มี่  โช ฮายาเตะ  ตั้วหลง  นาโครูรู  เทอร์รี่ โบการ์ด  เบนิมารุ นิไกโด  ไบรอัน แบทเลอร์  มาโคโตะ มิโซกูชิ  เมย์ ลี  ไม ชิรานุอิ  ยูริ ซากาซากิ  ร็อค ฮาวเวิร์ด  เรียว ซากาซากิ  โรเบิร์ต การ์เซีย  ลัคกี้ กลาวเบอร์  หัวใจ  อาเธน่า อาซามิยะ  อิโอริ ยางามิ  แอช คริมสัน  แอนดี โบการ์ด  ฮัตโตริ ฮันโซ  เฮฟวี่ ดี!  ไฮเดิร์น  K'  K9999  8 ขุนพลแห่งโอโรจิ 
นักพัฒนา:  ทากาชิ นิชิยามะ  ยาซูยูกิ โอดะ 
ส่วนเกี่ยวข้อง:  นีโอจีโอ แบทเทิล โคลีเซียม  แคปคอม vs. เอสเอ็นเค 2
อิลราชคำฉันท์

| อิลราชคำฉันท์ |
| --- | --- |
ชื่ออื่น: -
กวี: มหาเสวกตรี พระยาศรีสุนทรโวหาร (ผัน สาลักษณ)
ประเภท: นิทาน
คำประพันธ์: คำฉันท์
ความยาว: 329 บท
ยุค: รัตนโกสินทร์
ปีที่แต่ง: พ.ศ. 2456
ลิขสิทธิ์: -
 ส่วนหนึ่งของสารานุกรมวรรณศิลป์
อิลราชคำฉันท์ เป็น วรรณคดี คำฉันท์ที่ได้รับการยกย่องว่าแต่งดี มีความไพเราะ และนิยมใช้เป็นแบบอย่างในการแต่งคำฉันท์มาช้านาน แม้จะมีความยาวเพียง 329 บท ตีพิมพ์เป็นหนังสือเล่มเล็กเพียง 36 หน้ากระดาษเท่านั้น นับเป็นคำฉันท์อีกเรื่องหนึ่งที่นักศึกษาวรรณคดีเอ่ยถึงเสมอ
ผู้ประพันธ์อิลราชคำฉันท์คือ มหาเสวกตรี พระยาศรีสุนทรโวหาร (ผัน สาลักษณ) แต่งเมื่อครั้งยังมีบรรดาศักดิ์เป็นหลวงสารประเสริฐ
ประวัติ

ในสมัยรัชกาลที่ 6 นับว่าเป็นยุคทองของวรรณคดีไทยอีกยุคหนึ่ง ด้วยองค์พระบาทสมเด็จพระเจ้าอยู่หัวทรงเป็นกวี ขณะเดียวกันการศึกษาในประเทศก็กว้างขวางมากขึ้น อีกทั้งยังมีนักเรียนไทยได้รับทุนการศึกษาไปเรียนในต่างประเทศ วงการวรรณกรรมจึงมีความคึกคักและเปลี่ยนไหวมากเป็นพิเศษ
อย่างไรก็ตาม พระบาทสมเด็จพระมงกุฎเกล้าเจ้าอยู่หัวทรงเป็นห่วงว่า ธรรมเนียมการแต่งคำประพันธ์อันงดงามแบบเดิมนั้น กำลังจะเลือนหายไป เพราะผู้คนจำนวนมากมองว่าเก่าคร่ำครึ ล้าสมัย จึงทรงแนะนำให้หลวงสารประเสริฐ (ในเวลานั้น) ได้แต่งหนังสือตามธรรมเนียมดั้งเดิมไว้บ้าง เพื่อเพิ่มพูนและผดุงรักษาวรรณศิลป์อย่างเดิมเอาไว้
หลวงสารประเสริฐยังไม่ได้แต่งหนังสือตามรับสั่ง เพราะยังหาเรื่องไม่ได้ แต่ครั้นเมื่อพระบาทสมเด็จพระเจ้าอยู่หัวทรงพระราชนิพนธ์เรื่อง "บ่อเกิดรามเกียรติ์" หลวงสารประเสริฐได้อ่าน นิทานเรื่องอิลราช ในอุตตรกัณฑ์แห่งรามายณะ ก็ชอบใจ และเอามาเป็นเนื้อหาที่จะแต่งหนังสือตามรับสั่งดังกล่าว
เนื้อเรื่อง

ในนครพลหิกา มีกษัตริย์ครองนคร ทรงพระนามว่า ท้าวอิลราช เป็นกษัตริย์ที่เปี่ยมด้วยคุณธรรม วันหนึ่งในวสันตฤดู ทรงออกป่าล่าสัตว์พร้อมบริวาร จนถึงตำบลที่กำเนิดของพระขันทกุมาร ในเวลานั้น พระอิศวรกำลังล้อเล่นกับพระอุมา ชายา ทรงจำแลงกายเป็นสตรี และบันดาลให้ทุกสิ่งในนั้นเป็นสตรีทั้งหมด ครั้นเมื่อท้าวอิลราชและข้าราชบริพารผ่านเข้าไปในป่าดังกล่าว ก็กลายเป็นสตรีไปทั้งหมด
ครั้นเมื่อท้าวอิลราชกลายเป็นสตรี ก็ตกใจ ทูลขออภัยจากพระอิศวร พระอิศวรไม่ทรงยอม แต่พระอุมาเทวีประทานพรให้กึ่งหนึ่ง คือเป็นบุรุษและสตรีสลับกันไปเดือนละเพศ เมื่อเป็นบุรุษ ชื่อ อิลราช เมื่อเป็นสตรี ชื่อนางอิลา
เมื่อถึงเดือนที่เป็นสตรี นางอิลาและบริวารสตรีพากันไปเที่ยวเล่นในป่า และเผอิญพบกับพระพุธ ที่กำลังบำเพ็ญตนในป่า นางอิลาได้อยู่เป็นชายาของพระพุธ จนครบเดือน เมื่อเป็นบุรุษ ก็ลืมความเป็นไปในภาคสตรีเพศ และเป็นเช่นนี้กระทั่งเก้าเดือน นางอิลาก็ให้ประสูติกุมารองค์หนึ่ง พระพุธให้นามว่า ปุรุรพ
เมื่อท้าวอิลราชคืนมาเป็นบุรุษ พระพุธเห็นใจ จึงประชุมมหาฤษีเพื่อหาทางแก้ไขคำสาปให้แก่ท้าวอิลราช ในที่สุดที่ประชุมตกลงทำพิธีอัศวเมธ ทำให้ท้าวอิลราชคืนมาเป็นเพศบุรุษอีกครั้ง
คำประพันธ์

อิลราชคำฉันท์ แต่งด้วยคำประพันธ์ประเภทฉันท์ ประกอบด้วยฉันท์ชนิดต่าง ๆ 15 ชนิด เป็นกาพย์ 2 ชนิด คือ
กาพย์ฉบัง
กาพย์สุรางคนางค์
ส่วนฉันท์ในเรื่องนี้ ได้แก่
กมลฉันท์
โตฏกฉันท์
ภุชงคประยาตฉันท์
มาณวกฉันท์
มาลินีฉันท์
วสันตดิลกฉันท์
สัททุลวิกกีฬิตฉันท์
สัทธราฉันท์
สาลินีฉันท์
อินทรวิเชียรฉันท์
อินทวงศ์ฉันท์
อีทิสังฉันท์
อุปชาติฉันท์
อุปัฏฐิตาฉันท์
อุเปนทรวิเชียรฉันท์
บางตอนจากอิลราชคำฉันท์

วสันตดิลก
| 0 | 1 | 2 |
| --- | --- | --- |
| เรืองรองพระมนทิรพิจิตร |  | กลพิศพิมานบน |
| ก่องแก้วและกาญจนระคน |  | รุจิเรขอลงกรณ์ |
| 0 | 1 | 2 |
| --- | --- | --- |
| ช่อฟ้าก็เฟื้อยกลจะฟัด |  | ดลฟากทิฆัมพร |
| บราลีพิไลพิศบวร |  | นภศูลสล้างลอย |
| 0 | 1 | 2 |
| --- | --- | --- |
| เชิงบัทม์พระบัญชรเขบ็จ |  | มุขเด็จก็พราวพลอย |
| เพดานก็ดารกพะพรอย |  | พิศเพียงนภาพพลาม |
| 0 | 1 | 2 |
| --- | --- | --- |
| สิงหาสน์จรูญจตุรมุข |  | บมิแผกพิมานงาม |
| พื้นภาพอำพนพิพิธตาม |  | ตะละเนื่องพนังนอง |
ฉบัง
| 0 | 1 | 2 |
| --- | --- | --- |
| คล่ำคล่ำส่ำรถอลง- |  | กตแก้วกำกง |
ประกอบกนกแนมงอน: 
| 0 | 1 | 2 |
| --- | --- | --- |
| ริ้วริ้วทิวธงสลอน |  | ลิ่วลิ่วเล็งงอน |
ก็เงื้อมสง่าโง้งงาม: 
| 0 | 1 | 2 |
| --- | --- | --- |
| ครึกครื้นตื้นไพรไต่ตาม |  | พ้นพนาราม |
บรรลุณแหล่งพลหินท์:
ชินโตะกุ-อิน

ชินโตะกุ-อิน (อังกฤษ: Shintoku-in,ญี่ปุ่น: 深徳院) เป็นภรรยาน้อยของ โทะกุงะวะ โยะชิมุเนะ โชกุนแห่งเอโดะคนที่ 8 และเป็นมารดาของ โทะกุงะวะ อิเอะชิเงะ โชกุนแห่งเอโดะคนที่ 9
ชินโตะกุ-อิน เกิดเมื่อปี ค.ศ. 1688 เป็นบุตรสาวของ โอะคุโบะ ทะดะนะโอะ ไดเมียวแห่ง แคว้นโอะดะวะระ หรือ จังหวัดคะนะกะวะ ในปัจจุบันต่อมาบิดาได้ให้ท่านเข้ามาเป็นภรรยาน้อยของ โทะกุงะวะ โยะชิมุเนะ พร้อมกับได้นามใหม่ว่า โอะซะมะ โนะ คะตะ ในปี ค.ศ. 1712 ท่านโอะซะมะได้ให้กำเนิดบุตรชายคนโตของโชกุนโยะชิมุเนะซึ่งต่อมาคือโชกุน อิเอะชิเงะ
ท่านโอะซะมะหรือท่านชินโตะกุ-อินถึงแก่อสัญกรรมเมื่อปี ค.ศ. 1713 ขณะอายุเพียง 25 ปี
คาลาฟีนา

| คาลาฟีนา |
| --- | --- |
(จากซ้าย) ฮิกะรุ เคโกะ และวะกะนะ ในงานเจแปนเอกซ์โป 2014
ข้อมูลพื้นฐาน
ที่เกิด: ประเทศญี่ปุ่น
ช่วงปี: 2008–2019
ค่ายเพลง: โซนี่มิวสิกเอ็นเตอร์เทนเมนต์

สมาชิก: เคโกะ คุโบะตะ วะกะนะ โอตะกิ ฮิกะรุ มะซะอิ
อดีตสมาชิก: มะยะ โทะโยะชิมะ

เว็บไซต์: เว็บไซต์หลักของคาลาฟีนา
คาลาฟีนา (อักษรโรมัน: Kalafina; ญี่ปุ่น: カラフィナ) เป็นเกิร์ลกรุปชาวญี่ปุ่น ก่อตั้งโดยยุกิ คะจิอุระ เมื่อปี ค.ศ. 2007 เพลงส่วนใหญ่ถูกใช้ประกอบอนิเมะเรื่อง คะระ โนะ เคียวไก (ญี่ปุ่น: 空の境界)
คาลาฟีนาปรากฏครั้งแรกในเดือนมกราคม ค.ศ. 2008 มีสมาชิกสองคนคือวะกะนะ โอตะกิ และเคโกะ คุโบะตะ ที่เป็นสมาชิกฟิกชันจังก์ชัน (FictionJunction) ของยุกิ คะจิอุระ ต่อมาในเดือนพฤษภาคมปีเดียวกันจึงมีสมาชิกอีกสองคนคือมะยะ โทะโยะชิมะ และฮิกะรุ มะซะอิ เข้ามาสมทบด้วย
ปัจจุบันคาลาฟีนาจะย้ายไปสังกัดค่ายซาครามิวสิก (Sacra Music) ที่เป็นสังกัดลูกของโซนี่มิวสิกเอ็นเตอร์เทนเมนต์ญี่ปุ่นในเดือนเมษายน 2017
สมาชิก

| --- | --- |
 สมาชิก วะกะนะ โอตะกิ (ญี่ปุ่น: 大滝若菜; โรมาจิ: Ōtaki Wakana; 10 ธันวาคม 1984) – ร้องนำ สมาชิกวงฟิกชันจังก์ชัน ในชื่อว่า วะกะนะ (WAKANA)  เคโกะ คุโบะตะ (ญี่ปุ่น: 窪田啓子; โรมาจิ: Kubota Keiko; 5 ธันวาคม 1985) – ร้องนำ  สมาชิกวงฟิกชันจังก์ชัน ในชื่อว่า เคโกะ (KEIKO)  ฮิกะรุ มะซะอิ (ญี่ปุ่น: 政井光; โรมาจิ: Masai Hikaru; 2 กรกฎาคม 1987) – ร้องนำ เข้าเป็นสมาชิกวงจากการผ่านการออดิชันของโซนี่เอ็นเตอร์เทนเมนต์ ที่มีผู้เข้าแข่งขัน 30,000 คน อดีตสมาชิก มะยะ โทะโยะชิมะ (ญี่ปุ่น: 豊島摩耶; โรมาจิ: Toyoshima Maya) – ร้องนำ เข้าเป็นสมาชิกวงจากการผ่านการออดิชันเช่นเดียวกับฮิกะรุ มะซะอิ เธอลาออกจากวงในปี ค.ศ. 2009:  ผู้สนับสนุน ยุกิ คะจิอุระ (ญี่ปุ่น: 梶浦 由記; โรมาจิ: Kajiura Yuki; 6 สิงหาคม 1965) – นักแต่งเพลงให้วง  เระมิ ทะนะกะ (ญี่ปุ่น: 田中玲美; โรมาจิ: Tanaka Remi; 6 มกราคม 1977) – ลูกคู่  ในชื่อว่า เระมิ (REMI)  ยุริโกะ ไคดะ (ญี่ปุ่น: 貝田由里子; โรมาจิ: Kaida Yuriko; 1 พฤศจิกายน) – ลูกคู่  ฮะนะเอะ โทะมะรุ (ญี่ปุ่น: 戸丸華江; โรมาจิ: Tomaru Hanae) – ลูกคู่
ประวัติ

คาลาฟีนาก่อตั้งขึ้นในปี พ.ศ. 2550 โดยยุกิ คะจิอุระ เพื่อทำเพลงประกอบจำนวน 7 เพลงให้กับอนิเมะเรื่อง คะระ โนะ เคียวไก ที่ฉายในโรงภาพยนตร์เป็นจำนวน 7 ตอน ในเดือนมกราคม พ.ศ. 2551 พวกเธอได้ออกวางจำหน่ายซิงเกิลเปิดตัวชื่อ oblivious ซึ่งประกอบไปด้วยสามเพลงที่ใช้ประกอบในอนิเมะสามตอนแรก (Oblivious, Kimi ga Hikari ni kaete yuku, Kizuato) โดยทุกเพลงในซิงเกิลนี้ วะกะนะ โอตะกิ และเคโกะ คุโบะตะ เป็นผู้ร้อง ซึ่งต่อมาซิงเกิลนี้ได้อยู่ในอันดับที่ 8 ของออริคอนชาร์ต ในความสำเร็จของซิงเกิลเปิดตัวนี้ ทำให้พวกเธอได้ออกวางจำหน่ายซิงเกิลรีมิกซ์ออกมาเป็นมินิอัลบั้มในเดือนเมษายน 2551 ในชื่อว่า Re/oblivious ซึ่งประกอบไปด้วยเพลงทั้งสามในซิงเกิลเปิดตัวในรูปแบบรีมิกซ์
ในเดือนพฤษภาคม 2551 รายชื่อของพวกเธอทั้ง 4 ที่เป็นนักร้องได้ถูกเปิดเผยออกมา ซึ่งวะกะนะและเคโกะนั้นมาจากโปรเจกต์ FictionJunction ส่วนมะยะและฮิกะรุนั้นได้ถูกคัดเลือกมาจากนักร้อง 30,000 คนที่ทาง โซนี่ มิวสิก และยุกิ คะจิอุระเป็นผู้คัดเลือก ในขณะนั้นเว็บไซต์อย่างเป็นทางการของพวกเธอก็ได้เพิ่มตัวอย่างของเพลงในซิงเกิลใหม่ชื่อ ARIA ซึ่งจะถูกใช้เป็นเพลงประกอบเพลงที่ 4 ของอนิเมะเรื่อง คะระ โนะ เคียวไก เช่นกัน
ในเดือนมิถุนายน 2551 ในเว็บไซต์หลักของพวกเธอได้มีการประกาศเกี่ยวกับซิงเกิลที่ 2 ของวงคือ  Spinter~ARIA ซึ่งสองเพลงในซิงเกิลนี้ได้ถูกใช้เป็นเพลงประกอบที่ 4(ARIA) และ 5(Sprinter) ของอนิเมะเรื่องเดียวกัน โดยในซิงเกิลนี้มะยะและฮิกะรุ ได้เข้ามาร่วมร้องกับวะกะนะและเคโกะด้วย รวมทั้งหมดเป็น 4 คน จนกระทั่งเดือนพฤษภาคม 2552 โซนี่มิวสิกเอ็นเตอร์เทนเมนท์ ต้นสังกัดได้ออกประกาศอย่างเป็นทางการว่ามะยะพ้นจากการเป็นสมาชิกของวง ปัจจุบันคาลาฟีนาจึงมีสมาชิกสามคนคือวะกะนะ เคโกะ และฮิกะรุ
ผลงาน > อัลบั้ม

23 เมษายน 2551 Re/oblivious #37 (มินิอัลบั้ม รีมิกซ์)
4 มีนาคม 2552 Seventh Heaven
17 มีนาคม 2553 Red Moon
21 กันยายน 2554 After Eden
20 มีนาคม 2556 Consolation
ผลงาน > ซิงเกิล

23 มกราคม 2551 oblivious
30 กรกฎาคม 2551 sprinter / ARIA
24 ธันวาคม 2551 fairy tale
4 มีนาคม 2552 Lacrimosa (เพลง ED ของ Kuroshitsuji)
20 มกราคม 2553 Hikari no Senritsu (เพลง OP ของ โซะ ระ โนะ โวะ โตะ)
15 กันยายน 2553 Kagayaku Sora no Shijima ni wa (เพลง ED ของ Kuroshitsuji)
16 กุมภาพันธ์ 2554 Magia (เพลง ED ของ Puella Magi Madoka Magica)
18 เมษายน 2555 to the beginning (เพลง OP ของ Fate/Zero)
18 กรกฎาคม 2555 moonfesta〜ムーンフェスタ〜
24 ตุลาคม 2555 ひかりふる(hikarifuru)
2 ตุลาคม 2556 アレルヤ(alleluia)
6 พฤศจิกายน 2556 君の銀の庭(kimi no gin no niwa)
6 สิงหาคม 2557 heavenly blue  (เพลง OP ของ Aldnoah Zero)
19 พฤศจิกายน 2557 believe (เพลง ED ของ Fate stay night unlimited blade works)
ผลงาน > ดีวีดี

Kalafina LIVE 2010 “Red Moon” at JCB HALL ~Kajiura Produce 3rd Anniversary LIVE TOUR~
แหล่งข้อมูลอื่น

เว็บไซต์อย่างเป็นทางการ
เว็บบล็อก Kalafina Note เก็บถาวร 2016-11-28 ที่ เวย์แบ็กแมชชีน
เว็บบล็อกทางการ เก็บถาวร 2010-01-03 ที่ เวย์แบ็กแมชชีน
↑  "ソニー、新レーベル『SACRA MUSIC』4月発足 Kalafina、ClariSら擁し海外展開". Oricon. January 6, 2017. สืบค้นเมื่อ January 6, 2017.
ชิมะสึ มิสึฮิสะ

| ชิมะสึ มิสึฮิสะ> ไดเมียว แห่ง ซัตสึมะ คนที่ 2 |
| --- | --- |
ก่อนหน้า: ชิมาซุ ทาดาสึเนะ
ข้อมูลส่วนบุคคล
เกิด: 16 กรกฎาคม ค.ศ. 1616 แคว้นศักดินาซัตสึมะ
อสัญกรรม: ผิดพลาด: ต้องการวันเกิดที่ถูกต้อง (วันที่สอง): ปี เดือน วัน แคว้นศักดินาซัตสึมะ
บิดา: ชิมาซุ ทาดาสึเนะ
ตระกูล: ตระกูลชิมาซุ
ด ค ก
ชิมะสึ มิสึฮิสะ (ญี่ปุ่น: 島津光久,16 กรกฎาคม 1616 - 14 มกราคม 1695) เป็นไดเมียวแห่งซัตสึมะคนที่ 2 ดำรงตำแหน่งระหว่างปี ค.ศ. 1638 - 1695
จักรพรรดิชิโจ

| ชิโจ |
| --- | --- |
พระสาทิสลักษณ์ของจักรพรรดิชิโจ
จักรพรรดิแห่งญี่ปุ่น องค์ที่ 87
ครองราชย์   17 พฤศจิกายน พ.ศ. 1775 - 10 กุมภาพันธ์ พ.ศ. 1785
พิธีขึ้น: 16 มกราคม พ.ศ. 1776 พระราชวังหลวงเฮอัง
ไดโจไซ: 31 ธันวาคม พ.ศ. 1778
รัชศก: โจเอะ   นินจิ
พระมรณนาม: จักรพรรดิชิโจ (四条院)   ถวายเมื่อวันที่ 20 กุมภาพันธ์ ค.ศ. 1785
ก่อนหน้า: โกะ-โฮะริกะวะ
ถัดไป: โกซางะ

พระราชสมภพ: 17 มีนาคม พ.ศ. 1774
สวรรคต: 10 กุมภาพันธ์ พ.ศ. 1785
ฝังพระบรมศพ: 26 กุมภาพันธ์ พ.ศ. 1785
สุสานหลวง: สึคินะวะ โนะ มิซะซะกิ (เคียวโตะ)
พิธีฉลองการเจริญวัย: 17 กุมภาพันธ์ พ.ศ. 1784
พระราชบิดา: จักรพรรดิโกะ-โฮะริกะวะ
พระราชมารดา: ฟุจิวะระ โนะ ชุนชิ
พระสนม: คุโจ เก็นชิ
จักรพรรดิชิโจ (อังกฤษ: Emperor Shijo,ญี่ปุ่น: 四条天皇; 17 มีนาคม ค.ศ. 1231 – 10 กุมภาพันธ์ ค.ศ. 1242) จักรพรรดิญี่ปุ่น องค์ที่ 87 อันเนื่องมาจากการสืบราชสันตติวงศ์ตามโบราณราชประเพณี
รัชสมัยของจักรพรรดิชิโจอยู่ในช่วงระหว่างปี 1775-1785
พระราชวงศ์

จักรพรรดิชิโจทรงมีพระนามเดิมก่อนที่จะขึ้นสืบราชบัลลังก์ดอกเบญจมาศว่า เจ้าชายมิสึฮิโตะ (秀仁親王)
เป็นพระราชโอรสองค์เดียวใน จักรพรรดิโกะ-โฮะริกะวะ ที่ประสูติแต่จักรพรรดินี ฟุจิวะระ โนะ ชุนชิ
ทรงไม่มีพระราชโอรส-ธิดาเพราะสวรรคตตั้งแต่ยังทรงพระเยาว์
เหตุการณ์ในพระชนม์ชีพ

รัชสมัยของจักรพรรดิชิโจอยู่ระหว่างวันที่ 17 พฤศจิกายน 1775 - 10 กุมภาพันธ์ 1785
1775 (เดือน 11 ปี โจเอ ที่ 1) ปีที่ 11 ในรัชสมัย จักรพรรดิโกะ-โฮะริกะวะ ทรงสละราชบัลลังก์ให้กับ เจ้าชายมิสึฮิโตะ พระราชโอรสพระองค์เดียวพระชนม์เพียง 1 พรรษาขี้นครองราชบัลลังก์ดอกเบญจมาศทรงพระนามว่า จักรพรรดิชิโจ
จักรพรรดิชิโจทรงเสด็จสวรรคตอย่างกะทันหันด้วยอุบัติเหตุเมื่อวันที่ 10 กุมภาพันธ์ 1785 ขณะพระชนม์เพียง 10 พรรษา
เนื่องจากจักรพรรดิชิโจทรงสวรรคตเมื่อทรงพระเยาว์ทำให้ไม่มีรัชทายาทสืบทอดราชบัลลังก์ราชสกุลซึ่งสืบเชื้อสายจาก โกะ-ทะกะกุระ-อิน จึงสิ้นสุดลงบรรดาขุนนางในราชสำนักจึงยกพระราชโอรสองค์ที่ 2 ของ จักรพรรดิสึชิมิกะโดะ ขึ้นมาสืบราชบัลลังก์ทรงพระนามว่า จักรพรรดิโกะ-ซะงะ
คิงออฟคิงส์ (วิดีโอเกม พ.ศ. 2531)

| คิงออฟคิงส์ |
| --- | --- |
ภาพปก
ผู้พัฒนา: แอตลัส
ผู้จัดจำหน่าย: นัมโค
ศิลปิน: คาซูมะ คาเนโกะ
แต่งเพลง: ฮิโรฮิโกะ ทากายามะ
เครื่องเล่น: แฟมิลีคอมพิวเตอร์
วางจำหน่าย: ญี่ปุ่น: 9 ธันวาคม ค.ศ. 1988
แนว: เกมสงครามกลยุทธ์ผลัดกันเล่น
รูปแบบ: ผู้เล่นเดี่ยว   หลายผู้เล่น (ผู้เล่นสูงสุดสี่คน)
คิงออฟคิงส์ (ญี่ปุ่น: キングオブキングス; อังกฤษ: King of Kings) เป็นวิดีโอเกมวางแผนผลัดกันเล่นที่มีองค์ประกอบการเล่นเกมสงครามสำหรับแฟมิลีคอมพิวเตอร์ โดยวางจำหน่ายเฉพาะในประเทศญี่ปุ่นเท่านั้น ส่วนคาซูมะ คาเนโกะ ช่วยออกแบบตัวละครสำหรับวิดีโอเกมนี้ ซึ่งกลายเป็นแรงบันดาลใจให้กับตัวละครในวิดีโอเกมเมกามิเทนเซย์
เกมนี้เป็นหนึ่งในเกมไม่กี่เกมสำหรับแฟมิลีคอมพิวเตอร์ที่ใช้ชิปเสียงตารางคลื่นนัมโค 163 และยังเป็นหนึ่งในเกมที่เปิดใช้งานช่องเสียงทั้งหมดแปดช่องที่มาจากชิป ส่วนอีกเกมคือเอริกะโตะซาโตรุโนะยูเมะโบเค็ง
จุดสำคัญ

วิดีโอเกมนี้มียูนิตที่เล่นได้ 22 แบบ (แบ่งออกเป็นประชาชน, แฟรี, มังกร และยูนิตประเภทอื่น ๆ) ยูนิตของมนุษย์มักจะมีการป้องกันโดยรวมที่อ่อนแอ, ยูนิตแฟรีมักจะมีราคาแพงที่สุดในการให้กำเนิด, มังกรทั้งหมดยกเว้นลิซเซิร์ดแมนมีราคาแพงมากในการสร้าง และยูนิตประเภทอื่น ๆ นั้นเป็นยูนิตผสมที่รวมจุดแข็งและจุดอ่อนของยูนิตอื่น ๆ อีกสามประเภท เกมนี้มีโหมดการทัพที่ผู้เล่นต่อสู้กับทีมคอมพิวเตอร์ที่นำโดยลูซิเฟอร์ในสี่แผนที่ และมีโหมดผู้เล่นหลายคนที่สามารถต่อสู้ได้ถึงสี่ทีมบนแผนที่เพิ่มเติมอีกแปดแผนที่ ส่วนแผนที่โบนัสได้อิงจากช่างตีดาบผู้ยิ่งใหญ่ที่สุดของญี่ปุ่นที่ชื่อมาซามูเนะ ในฐานะไข่อีสเตอร์ของวิดีโอเกมนี้
จุดสำคัญ > ระบบเกม

ยูนิตพระราชาของผู้เล่นเป็นแกนหลักของเกม ในขณะที่พระราชาของฝ่ายตรงข้ามสามารถกำจัดโอกาสของผู้เล่นเพื่อชัยชนะได้โดยง่าย ผู้เล่นจะต้องดำเนินการ เช่น การยึดครองและการระดมทุนในเมือง พระราชาสามารถผลิตยูนิตอื่น ๆ เพื่อดำเนินพฤติกรรมเชิงรุก จากยูนิตหลายประเภทรวมทั้งนักสู้และก็อบลิน พลังโจมตีและการป้องกันของแต่ละยูนิตแตกต่างกัน ส่วนในโหมดหลายผู้เล่น "พันธมิตร" ที่ไม่มีชื่อ มีอยู่ในยุทธการของฝ่ายพันธมิตร แต่จะไม่สามารถชนะพันธมิตรฝ่ายเดียวกันได้ ซึ่งการเอาชนะพระราชาฝ่ายตรงข้ามเท่านั้นที่จะส่งผลให้ผู้เล่นได้รับชัยชนะ โดยหากผู้เล่นกำลังเล่นปะทะกับฝ่ายตรงข้ามที่เป็นมนุษย์มากกว่าหนึ่งคน ก็เป็นไปได้ที่ทีมนั้นจะสนุกไปกับระบบพันธมิตร
จุดสำคัญ > ระบบการผลิต

ผู้เล่นสร้างระบบการผลิตโดยใส่ยูนิตพระราชาไว้ในปราสาทเพื่อเรียกยูนิตอื่น ๆ ยูนิตการผลิตเป็นระบบที่ใช้เงินทุนและยังสร้างรายได้จำนวนหนึ่งในแต่ละครั้งที่มีเทิร์นของผู้เล่น ผู้เล่นสามารถเพิ่มรายได้โดยการยึดครองเมืองและปราสาท ยูนิตพระราชาสามารถย้ายไปยังปราสาทได้ทันทีหลังจากสร้างยูนิต เขายังสามารถรุดหน้าไปสู่การโจมตี; ซึ่งเขาถือว่าอยู่นอกปราสาทและไม่สามารถผลิตได้
จุดสำคัญ > ยูนิต

ยูนิตนักสู้ที่อาจเกิดขึ้นได้ในเกม คือ ก็อบลิน, เอลฟ์ และมังกร ตัวละครเหล่านี้เป็นศูนย์กลางของเกมแฟนตาซีและปรากฏในเกมนี้ แต่ละยูนิตมีการกำหนดเลเวล ซึ่งเพิ่มขึ้นจากการฆ่าศัตรู เลเวลมีตั้งแต่ 1 ถึง 9 (โดยตัวละครระดับเก้าสวมมงกุฎ) ซึ่งจำเป็นอย่างยิ่งที่จะต้องมีอัตราการโจมตีที่สูงกว่าคู่ต่อสู้ ในทางกลับกัน การมีอัตราการป้องกันที่สูงขึ้นยังช่วยให้ชนะการต่อสู้และสร้างระบบเกมที่สมดุล บางยูนิตสามารถใช้ "พลังเวทมนตร์" ที่โจมตีศัตรูโดยตรงด้วยเอฟเฟกต์พิเศษต่าง ๆ โหมดการทัพถูกจำกัดไว้ที่ประเภทของยูนิตที่สามารถผลิตได้ ประเภทเหล่านี้เริ่มต้นจากการเป็นประโยชน์เล็กน้อย อย่างไรก็ตาม จะมีการเพิ่มยูนิตประเภทอื่น ๆ ในช่วงครึ่งหลังของเกม
จุดสำคัญ > ระบบการเคลื่อนที่

ยูนิตทั้งหมดมีรูปแบบการเคลื่อนที่ที่กำหนดไว้ล่วงหน้า ยูนิตสามารถเคลื่อนที่ได้ตามลำดับภายในระยะการเคลื่อนที่ที่เกมอนุญาตเท่านั้น การเคลื่อนที่ยังถูกครอบงำโดยภูมิประเทศ; ที่ราบและถนนต้องการพลังงานเล็กน้อย ในขณะที่ภูเขาสูงและป่าไม้ใช้พลังงานมากกว่า มีการบริโภคอาหารเพื่อฟื้นคืนจุดเคลื่อนที่ ทุกยูนิตบริโภคอาหารเพื่อที่จะก้าวต่อไป หลังจากอาหารหมด มีเพียงเมืองหรือนักพรตเท่านั้นที่สามารถฟื้นฟูการจัดส่งอาหารของยูนิตได้ ดังนั้น ผู้เล่นจำเป็นต้องพิจารณาการยึดสายการจัดส่งระหว่างการบุกครอง
คูนิโอะ นากามูระ

นักการเมืองปาเลา
| คูนิโอะ นากามูระ |
| --- | --- |
นากามูระเมื่อปี 2007

ประธานาธิบดีปาเลาลำดับที่ 6
ดำรงตำแหน่ง 1 มกราคม 1993 – 1 มกราคม 2001
รองประธานาธิบดี: ทอมมี เรเมเงเซา
ก่อนหน้า: งีรัตเก็ล เอ็ตปีสัน
ถัดไป: ทอมมี เรเมเงเซา
รองประธานาธิบดีปาเลาลำดับที่ 3
ดำรงตำแหน่ง 1 มกราคม 1989 – 1 มกราคม 1993
ประธานาธิบดี: งีรัตเก็ล เอ็ตปีสัน
ก่อนหน้า: โทมัส เรเมเงเซา ซีเนียร์
ถัดไป: ทอมมี เรเมเงเซา
 
ข้อมูลส่วนบุคคล
เกิด: 24 พฤศจิกายน ค.ศ. 1943(1943-11-24) เปเลลิว, แปซิฟิกใต้ในอาณัติ
เสียชีวิต: 14 ตุลาคม ค.ศ. 2020(2020-10-14) (76 ปี) คอรอร์, ปาเลา
คู่สมรส: เอลง นากามูระ

คูนิโอะ นากามูระ (ญี่ปุ่น: 中村國雄; 24 พฤศจิกายน 1943 – 14 ตุลาคม 2020) เป็นนักการเมืองประเทศปาเลา ซึ่งดำรงตำแหน่งเป็นประธานาธิบดีปาเลาระหว่างปี 1993–2001 โดยก่อนหน้านี้เขาเคยดำรงตำแหน่งรองประธานาธิบดีปาเลาระหว่างปี 1989–1993 ภายใต้งีรัตเก็ล เอ็ตปีสัน
ภูมิหลังและปฐมวัย

นากามูระเป็นบุตรชายของผู้ย้ายถิ่นชาวญี่ปุ่นจากจังหวัดอิเสะและบุตรสาวของชนชั้นนำชาวปาเลา เขาศึกษาอยู่ในชั้นปีที่ 2 ของโรงเรียนประถมศึกษาเมื่อสิ้นสุดสงครามโลกครั้งที่สองจากการยอมจำนนของญี่ปุ่น เขาสำเร็จการศึกษาระดับไฮสกูลในช่วงที่ปาเลาอยู่ภายใต้การยึดครองของสหรัฐ และเข้าศึกษาต่อที่มหาวิทยาลัยฮาวาย
ชีวิตการเมือง

นากามูระเข้าสู่วงการการเมืองเมื่อมีอายุ 28 ปี และกลายเป็นบุคคลที่มีอายุน้อยที่สุดที่ได้รับเลือกตั้งเข้าสู่สภาคองเกรสไมโครนีเซีย ต่อมาเขาดำรงตำแหน่งเป็นรองประธานาธิบดีปาเลาตั้งแต่มกราคม 1989 ถึง มกราคม 1993 จากนั้นในการเลือกตั้งทั่วไปปาเลา ค.ศ. 1992 เขาลงสมัครรับเลือกตั้งเป็นประธานาธิบดีปาเลา และได้รับการเลือกตั้ง โดยชนะงีรัตเก็ล เอ็ตปีสัน ประธานาธิบดีคนก่อนหน้า และจอห์นสัน โตรีบีอง เมื่อหมดวาระสมัยแรก เขาได้รับการเลือกตั้งกลับมาอีกครั้งจากผลการเลือกตั้งทั่วไปปาเลา ค.ศ. 1996 ด้วยการเอาชนะยูตากะ กิบบันส์ อย่างไรก็ตามเมื่อเขาหมดวาระในสมัยที่ 2 เขาไม่ได้ลงสมัครรับเลือกตั้งอีก แต่ให้การสนับสนุนรองประธานาธิบดีทอมมี เรเมเงเซา ซึ่งก็สามารถเอาชนะปีเตอร์ ซูกิยามะได้ในที่สุด
แหล่งข้อมูลอื่น

Grassroots president mulls legacy
| ก่อนหน้า |  | คูนิโอะ นากามูระ |  | ถัดไป |
| --- | --- | --- | --- | --- |
| งีรัตเก็ล เอ็ตปีสัน |  | ประธานาธิบดีปาเลา คนที่ 6  (1 มกราคม 1993 – 1 มกราคม 2001) |  | ทอมมี เรเมเงเซา |
| ทอมัส เรเมเงเซา ซีเนียร์ |  | รองประธานาธิบดีปาเลา คนที่ 3  (1 มกราคม 1988 – 1 มกราคม 1993) |  | ทอมมี เรเมเงเซา |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  สหรัฐ  ญี่ปุ่น
ชิมาซุ ทาดาสึเนะ

| ชิมาซุ ทาดาสึเนะ |
| --- | --- |

ไดเมียว แห่ง ซัตสึมะ คนที่ 1
โชกุน: โทกูงาวะ อิเอยาซุ โทกูงาวะ ฮิเดตาดะ โทกูงาวะ อิเอมิตสึ
ก่อนหน้า: ตำแหน่งใหม่
ถัดไป: ชิมะสึ มิสึฮิสะ
ข้อมูลส่วนบุคคล
เกิด: 27 พฤศจิกายน ค.ศ. 1576
อสัญกรรม: 7 เมษายน ค.ศ. 1638(1638-04-07) (61 ปี) แคว้นศักดินาซัตสึมะ
บิดา: ชิมาซุ โยชิฮิโระ
บุตร-ธิดา: ชิมะสึ มิสึฮิสะ
ตระกูล: ตระกูลชิมาซุ
ด ค ก
ชิมาซุ ทาดาสึเนะ (ญี่ปุ่น: 島津 忠恒,27 พฤศจิกายน 1576 - 7 เมษายน 1638) เป็นไดเมียวแห่งซัตสึมะคนที่ 1 ภายใต้ รัฐบาลโชกุนโทกูงาวะ และเป็นชาวญี่ปุ่นคนแรกที่ปกครองเหนือ อาณาจักรรีวกีว ในฐานะไดเมียวแห่งซัตสึมะ เขาเป็นหนึ่งในไดเมียวที่ทรงอิทธิพลที่สุดในญี่ปุ่นในขณะนั้น เขายอมจำนนต่อ โทกูงาวะ อิเอยาซุ อย่างเป็นทางการในปี ค.ศ. 1602 เพื่อพิสูจน์ความภักดีของเขา เขาได้รับรางวัลเป็นชื่อ มัตสึไดระ อิเอฮิซะ ตระกูลมัตสึไดระ เป็นตระกูลสาขาของ ตระกูลโทกูงาวะ และ "อิเอะ" ของ "อิเอฮิซะ" มาจาก "อิเอยาซุ" ในปี ค.ศ. 1603 เขาถือครองที่ดินจำนวน 605,000 โคกู
ชิกเก็ง

ชิกเก็ง (ญี่ปุ่น: 執権 shikken) เป็นตำแหน่งของตระกูลโฮโจโดยเป็นตำแหน่งอย่างเป็นทางการในฐานะผู้สำเร็จราชการของรัฐบาลโชกุนระหว่างปี ค.ศ. 1199 ถึง 1333 ในยุคคามากูระ ดังนั้นเขาจึงเป็นหัวหน้าของบาคูฟุ (รัฐบาลโชกุน) ซึ่งเป็นส่วนหนึ่งของยุคที่เรียกว่า Regent Rule (執権政治 Shikken Seiji)
ชิกเก็งเป็นเผด็จการทหาร ราวครึ่งแรกของสมัยชิกเก็ง ชิกเก็งมีอำนาจสูงสุดในประเทศโดยพฤตินัย (แต่ไม่ครอบคลุมถึงดินแดนอิสระฟูจิวาระเหนือ) แต่มีการเปลี่ยนให้มีอำนาจรองจากโทกูโซนับแต่ ค.ศ. 1256 เป็นต้นมา และเมื่อถึงสมัยมูโรมาจิ (ค.ศ. 1333–1573) ชิกเก็งแทบไม่ติดตำแหน่งต้น ๆ แม้ยังไม่ถูกยุบเลิกก็ตาม เมื่อพ้นสมัยมูโรมาจิแล้ว ตำแหน่งชิกเก็งไม่ปรากฏอีก
รายชื่อชิกเก็ง

โฮโจ โทกิมาซะ (ค.ศ. 1199–1205)
โฮโจ โยชิโตกิ (ค.ศ. 1205–1224)
โฮโจ ยาซูโตกิ (ค.ศ. 1224–1242)
โฮโจ สึเนโตกิ (ค.ศ. 1242–1246)
โฮโจ โทกิโยริ (ค.ศ. 1246–1256)
โฮโจ นากาโตกิ (ค.ศ. 1256–1264)
โฮโจ มาซามูระ (ค.ศ. 1264–1268)
โฮโจ โทกิมูเนะ (ค.ศ. 1268–1284)
โฮโจ ซาดาโตกิ (ค.ศ. 1284–1301)
โฮโจ โมโรโตกิ (ค.ศ. 1301–1311)
โฮโจ มูเนโนบุ (ค.ศ. 1311–1312)
โฮโจ ฮิโรโตกิ (ค.ศ. 1312–1315)
โฮโจ โมโตโตกิ (ค.ศ. 1315–1316)
โฮโจ ทากาโตกิ (ค.ศ. 1316–1326)
โฮโจ ซาดาอากิ (ค.ศ. 1326)
โฮโจ โมริโตกิ (ค.ศ. 1326–1333)